# Amstel Gold Race 2010

L'Amstel Gold Race 2010 fou la 45a edició de l'Amstel Gold Race i es va disputar el 18 d'abril de 2010, sobre un recorregut de 257,4 km, entre Maastricht i el Cauberg a Valkenburg. Aquesta era la desena prova del Calendari mundial UCI 2010.
El belga Philippe Gilbert (Omega Pharma-Lotto) en fou el vencedor, per davant de Ryder Hesjedal (Garmin-Transitions) i Enrico Gasparotto (Astana Qazaqstan Team).

## Equips participants

En la present edició de l'Amstel Gold Race hi prenen part 24 equips, els 18 proTour i 6 de categoria continental:
* equips ProTour: AG2R La Mondiale, Astana, Caisse d'Epargne, Euskaltel-Euskadi, Footon-Servetto, FDJ, Garmin-Transitions, Lampre-Farnese Vini, Liquigas, Omega Pharma-Lotto, Quick Step, Rabobank, Team Sky, Team HTC-Columbia, Team Katusha, Team Milram, Team Radioshack, Team Saxo Bank
* equips continentals. Cervélo TestTeam, BMC Racing Team, Vacansoleil, Skil-Shimano, Topsport Vlaanderen-Mercator, Landbouwkrediet

## Afectacions per l'erupció del volcà Eyjafjalla

L'erupció del volcà Eyjafjalla, a Islàndia, i el consegüent núvol de cendra volcànica, ha provocat nombrosos retards i cancel·lacions als aeroports de bona part d'Europa des del dimecres 14 d'abril. Això ha provocat que nombrosos ciclistes no poguessin arribar fins a Maastricht i no poguessin prendre part en aquesta edició. Entre els afectats es troben Fabian Cancellara (Team Saxo Bank), recent vencedor del Tour de Flandes i la París-Roubaix, Alejandro Valverde i Luis León Sánchez (Caisse d'Epargne), Carlos Sastre (Cervélo TestTeam) i Bradley Wiggins (Team Sky). Altres corredors, com Joaquim Rodríguez, Filippo Pozzato i tots els intregrants del Liquigas van decidir traslladar-s'hi en cotxe

## Recorregut

El recorregut de la present edició és el mateix que en les quatre edicions precedents

### Cotes

Els ciclistes hauran de superar 31 cotes i alguns trams de pavé durant els 257,4 km de cursa:
| Maasberg (km 10,7). 210 m al 8% Adsteeg (km 30,5). 620 m al 4% Lange Raarberg (km 37,5). 1.070 m al 6% Bergseweg (km 55). 2 km al 5% Sibbergrubbe (km 67). 1.760 m al 5% Cauberg (km 71,4). 1 km al 8% Wolfsberg (km 92,6). 1 km al 6% Loorberg (km 98,2). 1.500 m al 6% Schweibergerweg (km 108,3). 2.400 m al 4% Camerig (km 114,7). 2.280 m al 6% Drielandenpunt (km 127,7). 2.250 m al 5% | Gemmenich (km 130,5). 1.400 m al 7% Vijlenerbos (km 134). 2.000 m al 5% Eperheide (km 143,8). 1.400 m al 5% Gulperberg (km 151,8). 600 m al 10% Van Plettenbergweg (km 155,4). 1 km al 4% Eyserweg (km 157,2). 2.100 m al 5% Huls (km 163,1). 1 km al 8% Vrakelberg (km 168,5). 300 m al 6% Sibbergrubbe (km 176,4). 1.760 m al 5% Cauberg (km 181,9). 1 km al 8% | Geulhemmerberg (km 185,4). 800 m al 7% Bemerlerbeg (km 198,2). 1 km al 7% Wolfsberg (km 216). 1 km al 6% Loorberg (km 220,9). 1.500 m al 6% Gulperbergweg (km 229,2). 600 m al 10% Kruisberg (km 234,7). 700 m al 8% Eyserbosweg (km 236,8). 900 m al 11,5% Fromberg (km 240,5). 1 600 m al 5% Keutenberg (km 245). 1200 m al 8% Cauberg (km 257,3). 1 km al 8% |

## Resultat

| | Ciclista | Equip | Temps | Calendari mundial UCI Punts |
| 1 | Philippe Gilbert (BEL) | Omega Pharma-Lotto | 6h 22' 54" | 80 |
| 2 | Ryder Hesjedal (CAN) | Garmin-Transitions | + 2" | 60 |
| 3 | Enrico Gasparotto (ITA) | Astana Qazaqstan Team | + 2" | 50 |
| 4 | Bert de Waele (BEL) | Landbouwkrediet | + 5" | 40 |
| 5 | Roman Kreuziger (TXE) | Liquigas-Doimo | + 5" | 30 |
| 6 | Damiano Cunego (ITA) | Lampre-Farnese Vini | + 5" | 22 |
| 7 | Fränk Schleck (LUX) | Team Saxo Bank | + 7" | 14 |
| 8 | Marco Marcato (ITA) | Vacansoleil | + 9" | 10 |
| 9 | Karsten Kroon (PBA) | BMC Racing Team | + 11" | 6 |
| 10 | Chris Horner (USA) | Team RadioShack | + 11" | 2 |

## Referències

* ↑ Gilbert se impone en el último muro en una Amstel Gold Race marcada por la nube volcánica a marca.com (18 d'abril de 2010)
* ↑ La nube volcánica oscurece la Amstel Gold Race a marca.com (17 d'abril de 2010)
* ↑ Un parcours inchangé a cyclismactu.net (24 de març de 2010)

## Enllaços externs

* Web oficial